詠丫頭巖
作者：李曾伯
朝代：宋

paragraphs: 我嘗采石山頭見蛾眉，且看濃粧淡抹兩湖宜。
何物老嫗生此兒，又覩雙髻尤爲奇。
五丁刻畫盤古時，黛綠常假山靈施。
春風閲盡不肯笄，素螺頭立鬢不絲。
梳雲沐雨容爲誰，相逢婉孌是似之。
古今知幾經品題，我困暑役何能詩。
祗疑前山月鑑故半虧，嫦娥妬吝耶焉知非。